શાસ્ત્રોનો મત છે કે જે વ્યક્તિ શ્રાદ્ધ કરે છે, તેને પિતૃઓના આશીર્વાદ મળે છે. તેના આયુષ્ય, બળ, પુત્ર, યશ, સુખ-વૈભવ, ધન-ધાન્યની પ્રાપ્તિ થાય છે. શ્રાદ્ધ કરવાથી પિતૃગણ સંતુષ્ટ થાય છે અને આશીર્વાદ આપે છે. જેનાથી શ્રદ્ધાળુનું કલ્યાણ થાય છે. જયારે ઋષિઓ કહે છે કે મૃત્યુ બાદ જીવાત્મા ચંદ્રલોક તરફ ગતિ કરે છે અને ત્યાંથી પણ આગળ પિતૃલોકમાં જાય છે. દિવંગત આત્માઓને તેમના નિયત સ્થાન સુધી પહોંચાડવાની શક્તિ પ્રદાન કરવા માટે મરણોત્તર પિંડદાન અને શ્રાદ્ધની વ્યવસ્થા કરવામાં આવી છે.